CELEX: 32012R0057
Language: bg
Date: 2012-01-23 00:00:00
Title: Регламент за изпълнение (ЕС) № 57/2012 на Комисията от 23 януари 2012 година за преустановяване на тръжната процедура, открита с Регламент (ЕС) № 1239/2011

24.1.2012   
            
            
               BG
            
            
               Официален вестник на Европейския съюз
            
            
               L 19/12
            
         РЕГЛАМЕНТ ЗА ИЗПЪЛНЕНИЕ (ЕС) № 57/2012 НА КОМИСИЯТА
   от 23 януари 2012 година
   за преустановяване на тръжната процедура, открита с Регламент (ЕС) № 1239/2011
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 187 във връзка с член 4 от него,
   като има предвид, че:
   
               (1)
            
            
               С Регламент за изпълнение (ЕС) № 1239/2011 на Комисията (2) се откри постоянна тръжна процедура за внос на захар с код по КН 1701 с намалено мито за пазарната 2011/2012 година.
            
         
               (2)
            
            
               Предлагането на пазара за захар на Съюза се подобри, поради което не е необходимо допълнително намаляване на митото и подаването на тръжни оферти следва да се преустанови.
            
         
               (3)
            
            
               С цел да се подаде бърз сигнал към пазара и да се гарантира ефективното управление на мярката, настоящият регламент следва да влезе в сила в деня на публикуването му в Официален вестник на Европейския съюз.
               
            
         
               (4)
            
            
               Управителният комитет за общата организация на селскостопанските пазари не е представил становище в указания от неговия председател срок,
            
         ПРИЕ НАСТОЯЩИЯ РЕГЛАМЕНТ:
   Член 1
   В съответствие с член 2, параграф 3 от Регламент за изпълнение (ЕС) № 1239/2011 се преустановява подаването на тръжни оферти за частичните покани за участие в търг с краен срок 25 януари 2012 г., 1 февруари 2012 г. и 15 февруари 2012 г.
   Член 2
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 23 януари 2012 година.
      
         
            За Комисията
         
         
            Председател
         
         José Manuel BARROSO
      
   
   
      (1)  ОВ L 299, 16.11.2007 г., стр. 1.
   
      (2)  ОВ L 318, 1.12.2011 г., стр. 4.